ΓΡΑΠΤΗ ΕΡΩΤΗΣΗ E-1286/01

υποβολή: Theresa Villiers (PPE-DE) προς την Επιτροπή

(3 Μαΐου 2001)

Θέμα: Φόρος οχημάτων

Στον λόγο που εξεφώνησε ο επίτροπος Μπόλκεστάϊν στις 17 Μαρτίου 2000 στο Χόβελάκεν με θέμα Φορολόγηση και ανταγωνισμός: η ολοκλήρωση της εσωτερικής αγοράς, αναφέρθηκε στο θέμα της φορολόγησης των οχημάτων ως εξής:

Και για να επανέλθουμε στο θέμα της φορολόγησης των οχημάτων, έχουμε λ.χ. το πρόβλημα της έκδοσης αδείας κυκλοφορίας. Αν αγοράσετε ένα καινούργιο αυτοκίνητο, εδώ στην Ολλανδία, θα καταβάλλετε έναν φόρο για την έκδοση της άδειας κυκλοφορίας. Εάν όμως μετακομίσετε σε άλλο κράτος μέλος, για να εργασθείτε εκεί και ζητήσετε πινακίδες κυκλοφορίας, σε ένδεκα κράτη μέλη θα σας ζητήσουν να καταβάλετε έναν άλλο φόρο για την έκδοση της άδειας κυκλοφορίας. Διότι δενπάρχει κανένα σύστημα αποζημίωσης ή απαλλαγής!

Μπορεί να αναφέρει η Επιτροπή εάν σχεδιάζει κατά κάποιο τρόπο την εναρμόνιση του φόρου για την έκδοση της άδειας κυκλοφορίας ή εάν αντιμετωπίζει τη ρύθμιση του θέματος κατά άλλον τρόπο;

Απάντηση του κ. Mr Bolkestein Εξ ονόματος της Επιτροπής

(3 Ιουλίου 2001)

Όπως βεβαίως θα γνωρίζει το Αξιότιμο Μέλος του Κοινοβουλίου, η Επιτροπήπέβαλε πρόταση για οδηγία του Συμβουλίου(1) το 1998, της οποίας ο γενικός στόχος είναι η καλύτερη ευθυγράμμιση της φορολογικής μεταχείρισης των οχημάτων, που συνοδεύουν ιδιώτες οι οποίοι μετακινούνται από ένα κράτος μέλος σε άλλο, με την έννοια και τις αρχές της Ενιαίας Αγοράς. Εξετάστηκαν επίσης και καταστάσεις όπως η διπλή πληρωμή του φόρου για την έκδοση της άδειας κυκλοφορίας ή η πληρωμήπερβολικών ποσών για τους φόρους οχημάτων, που αποτέλεσαν αντικείμενο επανειλημμένων καταγγελιών από πολίτες ή αποφάσεων του Δικαστηρίου. Τα κράτη μέλη συζήτησαν την εν λόγω πρόταση μόνο μία φορά, τον Φεβρουάριο 1999, και από τότε παρέμεινε εκκρεμής η εξέτασή της από το Συμβούλιο. Το Κοινοβούλιο εξέφρασε ευνοϊκή γνώμη σχετικά με αυτήν την πρόταση τον Ιούνιο 1999.

Η Επιτροπή σκοπεύει να εκδώσει ανακοίνωση σχετικά με τη φορολόγηση των οχημάτων πριν τα τέλη του τρέχοντος έτους, ή στις αρχές του 2002, για να αρχίσει συζήτηση με τα κράτη μέλη, τα κοινοτικά όργανα και άλλους παράγοντες σχετικά με μελλοντικές επιλογές για δράση σε κοινοτικό και εθνικό επίπεδο. Στην εν λόγω ανακοίνωση θα εξεταστούν επίσης θέματα όπως η διπλή πληρωμή ή η μη επιστροφή του καταβληθέντος φόρου για την έκδοση άδειας κυκλοφορίας.

Η Επιτροπή θα περιμένει την έκβαση αυτής της συζήτησης για να λάβει πρωτοβουλία σε αυτόν τον τομέα.

Εν τω μεταξύ, η Επιτροπή, κατ'εφαρμογήν του άρθρου 1 της οδηγίας 83/183/ΕΟΚ(2), του Συμβουλίου, τόνισε τη διάκριση μεταξύ αφενός των φόρων κατανάλωσης, και αφετέρου των τελών που καταβάλλονται κατά την έκδοση άδειας και των περιοδικών φόρων που σχετίζονται με τη χρήση του οχήματος στο εσωτερικό ενός κράτους μέλους. Η Επιτροπή είναι της γνώμης ότι μόνο μόνον οι περιοδικοί φόροι που σχετίζονται με τη χρήση οχήματος στο εσωτερικό ενός κράτους μέλους και τα τέλη που καταβάλλονται κατά την έκδοση της άδειας κυκλοφορίας (τέλη κυκλοφορίας)πόκεινται στο άρθρο 1 παράγραφος 2 της οδηγίας 88/183/ΕΟΚ. Τα τέλη κυκλοφορίας πρέπει να περιοριστούν στο κατά προσέγγιση κόστος τωνπηρεσιών που παρέχουν οι αρχές που είναι επιφορτισμένες με την έκδοση. Όλους τους άλλους φόρους που επιβάλλουν τα κράτη μέλη λόγω της έκδοσης άδειας κυκλοφορίας, ανεξάρτητα από την ονομασία τους, θεωρούνται από την Επιτροπή

ως φόροι που καλύπτονται από το άρθρο 1 παράγραφος 1 της οδηγίας 83/183/ΕΟΚ. Σύμφωνα με την εν λόγω διάταξη, στην ειδική περίπτωση αλλαγής του συνήθους τόπου διαμονής, πρέπει να χορηγείται απαλλαγή από τους εν λόγω φόρους. Δεδομένου ότι μια μειονότητα κρατών μελών δεν τηρεί αυτήν τηνποχρέωση, η Επιτροπή έχει ήδη κινήσει ή σκοπεύει να εξετάσει το ενδεχόμενο κίνησης εναντίον τους διαδικασιών κατά των παραβάσεων.

(1) ΕΕ C 108 της 7.4.1998.

(2) Οδηγία 83/183/ΕΟΚ του Συμβουλίου, της 28 Μαρτίου 1983, σχετικά με τις φορολογικές ατέλειες που εφαρμόζονται στις εισαγωγές, από κράτη μέλη, προσωπικών ειδών που ανήκουν σε ιδιώτες, ΕΕ L 105 της 23.4.1983.